fr cs bg ky ky ky ky ky ky ky ky ky ky ky ky ky ky ky ky tt ky ky ky ky ky ky ky ky ky ky ky ky ky ru
"Аалам", 10.03.09 - 11-бет: •
Асыл кыргыз! Келечек сенин колуңда!
Азыр адамзат жашоосунун уланышы коркунучта турат. Анткени Жердин формасы өзгөрөт экен. Жер алкагы бурулуп жатат, огу Кайлас менен Пасхи аралга өтөт. Себеби, нефть Жер үчүн адамдын канындай жумуш аткарат экен. Жерден ошо нефть жана башка дагы көптөгөн заттар көп алынып кеткен үчүн, Жердин салмагы жеңилдеп, Жер жаңыланып, бөлөкчө болгонго мажбур болуп атат. Доорлор алмашкан мезгилге туш келиппиз!
Спутниктерден тартылган сүрөттөр дагы ошондой болорун далилдеп атат - жер катмарлары аябай жылып атат, демек, жер титирөөлөр болот, натыйжасында Жер өзгөрөт.
Мисалга эле алсак, Кытайда эле алеки саатта жер титирөөдөн 5 миллиондогон адамдар үй-жайсыз калышты. ("Керегем сага айтам, келиним сен ук.")
Адамзаттын жашоосунун уланышы үчүн эмне кылыш керек?
Эске ала кетели. Нойдун учурундагы топон суу болоордо дагы Кудайдан эскертүүлөр келген. Болжол менен төмөндөгүдөй аяндарды берген:
"Мени унутуп, Мен берген жол-жоболор (осуяттар) менен жашабай, ыйманыңар жоголуп атат. Мага мындай адамдар жакпайт, Мен силерди топон суу менен каптатып салам. Сактанам дегендер, Мага жакындайм дегендер - "КОВЧЕГ"дерди жасап, керектүү нерселериңер менен ага жашынгыла. Ишенгендер - мисалы Ной пайгамбар үй-бүлөсү менен сактанышты. (Тоолордун арасында ыймандуулар дагы болгон - аларды Кудай топон сууга каптатпаптыр.)
Бүгүнкү күндөгү татаал мезгилде дагы Кудай адамзатын сактап калганга аракеттенип, көп (чудо) кереметтерин көрсөтүп атат, катылган сырларын ача баштады. Көзгө көрүнгөн фактыларга акыл эстүү Адам сөзсүз көңүл бурат:
- Вавилон мунарасын салгыча адамзат бир тилде сүйлөгөн. "Муну Кудайың дагы урата албайт", деп текеберлер кирпичтерин смолага бышырышкан. Бир күнү ойгонушса эле, бири-бирин түшүнбөй эле, бөлөк тилде сүйлөп калышкан. Урандылары азыркы күнгө чейин жатат.
- Кыргыздарды кара кыргыз деп аташчу. "Кара" деген - бул "жашыруун" деген мааниде. Дагы көп "кара" бар: Кара-Кол, Кара-Кочкор, ж.б. кыргыздын "секретин" Кудай четинен ачып берип аат: Адамзаттын арасынан кыргыздар биринчи тилди сактап калышкан. Далили:
2006-жылы күзүндө Бишкек шаарында "Дүйнө элдеринин дастандарынын фестивалы" өттү. 30 дан ашык мамлекеттердин өкүлдөрү катышты. Кимдер? Элдик ырларын ырдагандар, элдик аспаптарда ойногондор, окумуштуулар, шаман, ж.б. Биздикиндей чоң көлөмдө дастан айткандар жок башка элдерде! Казакстандан Баянгали дастанчы-айтуучу келди - ал кайсы дастанды айтты? Кыргыз тилинде "Манас" эпосту! Эпос кыргыз тилинде гана айтылат турбайбы! Ошону үчүн эпосубузду казактар, түрктөр менчиктей албай атат!
Айтуучулук - Кыргыздын башка элдерден өзгөчөлүгү. Эбеп-себеп кылып атып, кыргыздарга дастандарды айттырып, "айтуучулук" деген касиетти берип, Кудай кыргыздар аркылуу баштапкы, Ааламдан берген биринчи тилди бурмалантпай сактатып келди!
"Улутман" телекөрсөтүүдөн көрсөтүп атат ко, манасчылар аян алып (түш, өңүндө), анан манас айта башташат! Айтканда Манас дүйнөсү көзүнө көрүнүп, көргөнүн сүрөттөйт! Эпос касиет менен, Кудайдын буйругу менен айтылат! Андай, миллиондогон саптуу чоң көлөмдүү эпосту жаттап айтуу мүмкүн эмес.
1995-жылдан бери манасчыларга окшогон касиеттүү айтуучу кыргыздар Манас эпостон тышкары Манас илим дегенди айтып, жазып атышат!
Бул жерде кеп болуп аткан маалыматтардын көбү ошол Манас илиминен алынды. "Маалымат кимдин колунда болсо - дүйнө ошонун колунда" деген учкул сүйлөм бар эмеспи, Кудай Кыргыздарга адамзат кантип сакталып, Жер жүзүндө жашоо кантип уланыш керек - ошонун дагы башка көп нерселеринин маалыматтарын кыргыздар аркылуу бердирип атат. "Куттуу эл көч башында күндө жанат!" - Манас ата. (11-14-ноябрь, 2005-. "Кыргыз туу" газетасы).
Айта кетиш керек, Ак Өлөңдүн эле түштүк жагындагы тоолордо таштардын бетинде сүрөт, тамгалар, петроглифтер бар экен. Бирөөлөр алардын жанына, үстүнө аттарын жазып, сүрөт тартып коюшуптур… Болбойт! Петроглифтерди көздүн карегиндей сакташ керек! Ордунан жылдырбаш керек, себеби: "Сайма таштар" - кыргыздын бактысы, байлыгы. Аларды айтылып эле аткандай, Жер жүзүндө Адамзаттын жашоосу уланып кетишине шарт түзүп берүүчү Манас илим, жол-жоболор Алтын Доор куруп жашаганга жардам берет. Экономиканы көтөргөнгө жардам берет: алтын жасагандын технологиясы бар, аба менен учкан учактардын илими жана дагы башка көп нерселер бар! Алар Кыргыз тилинде чечмеленет экен! Алтын Доор болгон экен, ынтымак, мээрим, ыйман элден кете баштаганда, Кудай Алтын Доорду жаап атканда, ата бабаларыбыз бизге таштарга кат-шифровкаларын калтырып кетишкен экен! Аларды контактерлор (манасчыга окшогон айтуучулар) аркылуу бизге Кыргыз тилинде айтып беришкен экен! Аларды чечмелеп, бүт дүйнө элине жеткирүү, натыйжасында дүйнөгө жакшылык алып келип, адамзатты сактап калуу - Кыргыздардын маңдайына жазылган милдет!
Дагы эле фактыларга кайрылалы:
- 13 жашар Акжол 22.12.2002-жылы Ааламдан кабыл алган маалыматтан көрүнүп турат: фараондор кыргызча сүйлөгөн. (Берилген алфавитке тыбышты берсек, ал бүгүнкү кыргыз тилинде окулат. 23-4. 03.2003-ж. берилген кийинки алфавит - такыр түшүнүксүз).
- Шамбаланын керемети. Таштагы боз сүрө цифровой фотоаппараттан шоола чачыратып турат. Контактерлордун чечмелөөсүн карасак - бул Кыргыздын нукура Мөөрү экен. Жаңы, келе жаткан Алтын Доордо жашай тургандар сөзсүз чынчыл, адамзатты сүйгөн, асыл ойдун үстүндөгү Адамдар гана болуш керек!
- 2007-жылы жайында Тогуз Торо жакта 1984-жылы Нур аян алып, аянда айтылгандай болуп, өлүп, тирилди. Өлүк жыттанып, көөп кеткен болчу, телевидениенин кызматкерлери тартканды диск кылып сатып атышат.
- Космостон сүрөткө тартканда мазарлардан кээде жарык чыгат экен (Ысык-Көл, Кочкор Ата).
- Манжылы Ата мазарынан бирөө тоонун үстү жаркылдаганын тартып алса, сүрөт чыгарганда - жаткан кишинин сүрөтү тартылып калыптыр. (Болжуровада бар).
- Бөтөн элдер Кыргыз Жерин ыйык Жер деп, Санта Клаустун жолу дагы бизден далилдеп берип атышат.
- Манас Ордодогу Кароол Чокуну казып, казына издеп атышканда тоонун четин казганда түз сырткы дубалга такалышты - ичинде имарат бардыгынын далили!
- 1999-ж. Бак Дөөлөт төрөлдү. Ал Эненин курсагында жатып эле сүйлөгөн! Аяндарынын көбү туура экендигин башка контактерлордун аяндары далилдейт! Аны убагында көрүп, уккан адамдар азыркы күнгө чейин апасын "Ыйык эне" деп сыйлап, барып турушат. (Бишкек, Беш Күнгөйдө). д.б.
Кыргыздын миссиясы - адамдын духун көтөрүп, ынтымак биримдикке чакырып, келечекке багыт берүү. Биримдик бул билим жана адамдын баалуулуктары. Сактаныш үчүн адамзат илимибизди, аракеттерибизди, каражаттарыбызды бириктиришибиз керек! Жерди, адамзатты сактап калып, Алтын Доор куруп, жакшылык алып келебиз. Манас илимин, Сайма таш илимин окуп үйрөнүп, үлгүлүү жүрүм-турумду болуп, асыл ой менен ойлонуп, ак сөз менен сүйлөп, адал иш жасап, периштедей адамдар болгондо гана Жерди, адамзатты сактап калабыз.
Ошентип, Кыргыздар биримдикте "Сайма таш - Таш Кыя апа" коомдук кайрымдуулук фонд аркылуу иштеп, айтылган маселелерди биргелешип чечишибиз керек. Акыл-эстүү кыргыздар Кудайдын ачык аяндарына көңүл буруп, Кудайдын маңдайында жүзү жарык болуп туруш үчүн өз салымын (иш, кызмат, акча, илим, каражат ж.б.) кошуш керек.
Бизде убакыт аз. 2012-жылга чейин жер өзгөрөт, кырсыктар, алааматтар болот. Андан кийин Жер тынч болот, калыбына келет. Ошол үчүн биз тезинен адамзатка Алтын Доор илимин (Манас илим, Сайма таш илими) жетишип окутуп, жакшылык алып келип, сактап калышыбыз керек.
"Сайма таш Так Кыя апа" коомдук кайрылуу фондунун төрайымы